nibzard/narodne-novine-full-text-markdown huggingface dataset:
### NN 131/2017 (28.12.2017.), Odluka o isplati materijalnih prava i drugih naknada za zaposlenike u djelatnosti socijalne skrbi

VLADA REPUBLIKE HRVATSKE

3018

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 28. prosinca 2017. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U DJELATNOSTI SOCIJALNE SKRBI

I.

Materijalna prava i druge naknade ugovorene Kolektivnim ugovorom za djelatnost socijalne skrbi (»Narodne novine«, broj 32/17) isplatit će se za mjesec prosinac 2017. godine te siječanj i veljaču 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/17-04/480

Urbroj: 50301-25/14-17-2

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Odluka o isplati materijalnih prava i drugih naknada za zaposlenike u osnovnoškolskim ustanovama

VLADA REPUBLIKE HRVATSKE

3016

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 28. prosinca 2017. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U OSNOVNOŠKOLSKIM USTANOVAMA

I.

Materijalna prava i druge naknade ugovorene Kolektivnim ugovorom za zaposlenike u osnovnoškolskim ustanovama (»Narodne novine«, broj 39/17) isplatit će se za mjesec prosinac 2017. godine, te siječanj i veljaču 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/17-04/479

Urbroj: 50301-27/20-17-1

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Odluka o isplati materijalnih prava i drugih naknada za zaposlenike u srednjoškolskim ustanovama

VLADA REPUBLIKE HRVATSKE

3017

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 28. prosinca 2017. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U SREDNJOŠKOLSKIM USTANOVAMA

I.

Materijalna prava i druge naknade ugovorene Kolektivnim ugovorom za zaposlenike u srednjoškolskim ustanovama (»Narodne novine«, broj 39/17) isplatit će se za mjesec prosinac 2017. godine, te siječanj i veljaču 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/17-04/479

Urbroj: 50301-27/20-17-2

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Odluka o prestanku važenja Odluke o obavljanju poslova odnosa s javnošću

VLADA REPUBLIKE HRVATSKE

3019

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 28. prosinca 2017. godine donijela

ODLUKU

O PRESTANKU VAŽENJA ODLUKE O OBAVLJANJU POSLOVA ODNOSA S JAVNOŠĆU

I.

Danom stupanja na snagu ove Odluke prestaje važiti Odluka o obavljanju poslova odnosa s javnošću (»Narodne novine«, broj 82/12).

II.

Zadužuju se središnja tijela državne uprave redovito izvještavati Ured predsjednika Vlade Republike Hrvatske o angažiranju fizičkih i pravnih osoba za obavljanje poslova uspostavljanja i održavanja odnosa s javnošću i upravljanja komunikacijama prema definiranim ciljnim skupinama ili javnostima (u daljnjem tekstu: PR poslovi).

Zadužuju se pravne osobe s javnim ovlastima i druge pravne osobe kojima je osnivač Republika Hrvatska te trgovačka društva u kojima je Republika Hrvatska većinski ili pretežiti vlasnik dionica ili imatelj poslovnih udjela redovito izvještavati nadležna resorna ministarstva o angažiranju fizičkih i pravnih osoba za obavljanje PR poslova.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/482

Urbroj: 50301-25/05-17-1

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Uredba o izmjenama Zakona o obnovljivim izvorima energije i visokoučinkovitoj kogeneraciji

VLADA REPUBLIKE HRVATSKE

3011

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 121/17), Vlada Republike Hrvatske je na sjednici održanoj 28. prosinca 2017. godine donijela

UREDBU

O IZMJENAMA ZAKONA O OBNOVLJIVIM IZVORIMA ENERGIJE I VISOKOUČINKOVITOJ KOGENERACIJI

Članak 1.

U Zakonu o obnovljivim izvorima energije i visokoučinkovitoj kogeneraciji (»Narodne novine«, br. 100/15 i 123/16) u članku 48. stavku 1. točka 12. mijenja se i glasi:

»12. kao opskrbljivač električne energije ne preuzme od operatora tržišta električne energije električnu energiju isporučenu od povlaštenih proizvođača električne energije iz članka 39. ovoga Zakona do 31. prosinca 2018. godine, sukladno udjelu tog opskrbljivača na tržištu električne energije, po reguliranoj cijeni koja iznosi 0,42 kn/kWh (članak 51. stavak 1.).«.

Članak 2.

U članku 51. stavku 1. riječi: »31. prosinca 2017.« zamjenjuju se riječima: »31. prosinca 2018.«.

U stavku 9. riječi: »31. prosinca 2017.« zamjenjuju se riječima: »31. prosinca 2018.«.

Članak 3.

U članku 52. stavku 5. riječi: »1. siječnja 2018.« zamjenjuju se riječima: »1. siječnja 2019.«.

Članak 4.

U članku 57. riječi: »1. siječnja 2018.« zamjenjuju se riječima: »1. siječnja 2019.«.

Članak 5.

Stupanjem na snagu ove Uredbe prestaje važiti Uredba o izmjenama Zakona o obnovljivim izvorima energije i visokoučinkovitoj kogeneraciji (»Narodne novine«, broj 123/16).

Članak 6.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-44/04

Urbroj: 50301-25/18-17-4

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 131/2017 (28.12.2017.), Uredba o dopuni Zakona o znanstvenoj djelatnosti i visokom obrazovanju

VLADA REPUBLIKE HRVATSKE

3013

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 121/17), Vlada Republike Hrvatske je na sjednici održanoj 28. prosinca 2017. godine donijela

UREDBU

O DOPUNI ZAKONA O ZNANSTVENOJ DJELATNOSTI I VISOKOM OBRAZOVANJU

Članak 1.

U Zakonu o znanstvenoj djelatnosti i visokom obrazovanju (»Narodne novine«, br. 123/03, 105/04, 174/04, 2/07 – Odluka Ustavnog suda Republike Hrvatske, 46/07, 45/09, 63/11, 94/13, 139/13, 101/14 – Odluka Ustavnog suda Republike Hrvatske i 60/15 – Odluka Ustavnog suda Republike Hrvatske), u članku 42. stavku 6. iza riječi: »angažirana.« dodaje se rečenica koja glasi: »S osobama koje rade na projektu ograničenog trajanja, moguće je sklapanje uzastopnih ugovora o radu na određeno vrijeme duže od 3 godine, ukoliko je to opravdano objektivnim projektnim razlozima, odnosno razlozima pravovremenog i kvalitetnog provođenja projekta ili dionice projekta na kojoj je ta osoba angažirana, s tim da ukupno trajanje svih uzastopnih ugovora o radu na određeno vrijeme, ne smije trajati neprekidno dulje od 6 godina.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-44/07

Urbroj: 50301-27/12-17-1

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Odluka o izmjenama i dopunama Odluke o postupku odobravanja metodologije za određivanje stupnja rizičnosti kreditnih institucija pri izračunu premija za osigurane depozite

Hrvatska narodna banka

3054

Na temelju članka 21. stavka 12. Zakona o osiguranju depozita (»Narodne novine«, br. 82/2015.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O POSTUPKU ODOBRAVANJA METODOLOGIJE ZA ODREĐIVANJE STUPNJA RIZIČNOSTI KREDITNIH INSTITUCIJA PRI IZRAČUNU PREMIJA ZA OSIGURANE DEPOZITE

Članak 1.

U Odluci o postupku odobravanja metodologije za određivanje stupnja rizičnosti kreditnih institucija pri izračunu premija za osigurane depozite (»Narodne novine«, br. 129/2015. i 22/2016.) u članku 5. stavak 4. mijenja se i glasi:

»(4) Stupanj rizičnosti za kreditnu instituciju »i« (ARWi), članicu sustava osiguranja depozita, dodjeljuje se na temelju ocjene zbirnog rizika za tu kreditnu instituciju (ARSi) primjenom transformacijske funkcije sljedećeg oblika:

![](/files/_web/sluzbeni-dio/2017/130003/images/18461.jpg)

Članak 2.

U članku 12. stavak 1. mijenja se i glasi:

»(1) Agencija najmanje jednom godišnje izvješćuje Hrvatsku narodnu banku o primjeni metodologije na način da dostavi izračune stupnja rizičnosti svake kreditne institucije za tekuću godinu, pokazatelje rizika, granične vrijednosti i pondere koje pritom primjenjuje te podlogu za izračun stupnja rizičnosti na kompaktnom disku – CD u programu Microsoft Excel.«

Članak 3.

U Prilogu 1. Temeljni pokazatelji po kategorijama rizika i pripadajući ponderi redak

|  |  |  |  |
| --- | --- | --- | --- |
| Koeficijent likvidnosti | Brojnik: Trenutno utrživa imovina  Nazivnik: Neto imovina | 9% |  |

mijenja se i glasi:

|  |  |  |  |
| --- | --- | --- | --- |
| Koeficijent likvidnosne pokrivenosti | Brojnik: Likvidna imovina  Nazivnik: Neto likvidni odljevi | 9% |  |

Članak 4.

U Prilogu 1. Temeljni pokazatelji po kategorijama rizika i pripadajući ponderi naziv pokazatelja »Pokrivenost loših kredita« mijenja se i glasi »Pokrivenost neprihodujućih kredita«.

Članak 5.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

O. br: 341-020/12-17/BV

Zagreb, 13. prosinca 2017.

Guverner
 Boris Vujčić, v. r.
### NN 132/2017 (29.12.2017.), Pravilnik o izmjeni Pravilnika o kontnom planu leasing društva

HRVATSKA AGENCIJA ZA NADZOR FINANCIJSKIH USLUGA

3052

Na temelju odredbi članka 73. stavka 5. Zakona o leasingu (»Narodne novine« br. 141/13) Hrvatska agencija za nadzor financijskih usluga na sjednici Upravnog vijeća održanoj 22. prosinca 2017. donosi

PRAVILNIK

O IZMJENI PRAVILNIKA O KONTNOM PLANU LEASING DRUŠTVA

Članak 1.

(1) U Pravilniku o kontnom planu leasing društva (»Narodne novine« br. 63/14) mijenja se sadržaj kontnog plana koji je sastavni dio Pravilnika.

(2) Sadržaj izmjena kontnog plana određen je člankom 2. ovoga Pravilnika.

Članak 2.

(1) Mijenja se naziv konta pod brojem 035 tako da se tekst iza: »Ulaganja u dugotrajne vrijednosne papire« briše.

(2) Mijenja se naziv konta pod brojem 115 tako da se tekst iza: »Ulaganja u kratkotrajne vrijednosne papire« briše.

(3) Mijenja se naziv konta pod brojem 7240 tako da naziv sada glasi: »Gubitak od aktivnosti trgovanja, vrijednosnog usklađivanja financijskih instrumenata koji se vrednuju po fer vrijednosti kroz račun dobiti i gubitka i ugrađenih derivata«.

(4) Mijenja se naziv konta pod brojem 7241 tako da naziv sada glasi: »Gubitak od aktivnosti u kategoriji imovine po fer vrijednosti kroz ostalu sveobuhvatnu dobit«.

(5) Mijenja se naziv konta pod brojem 7242 tako da naziv sada glasi: »Gubitak od aktivnosti u kategoriji imovine po amortiziranom trošku (u slučaju prodaje prije roka dospijeća)«.

(6) Mijenja se naziv konta pod brojem 7253 tako da naziv sada glasi: »Vrijednosno usklađivanje vrijednosnih papira po amortiziranom trošku«.

(7) Mijenja se naziv konta pod brojem 7254 tako da naziv sada glasi: »Vrijednosno usklađivanje dužničkih vrijednosnih papira u portfelju po fer vrijednosti kroz ostalu sveobuhvatnu dobit«.

(8) Mijenja se naziv konta pod brojem 7730 tako da tekst sada glasi: »Dobitak od aktivnosti trgovanja, vrijednosnog usklađivanja financijskih instrumenata koji se vrednuju po fer vrijednosti kroz račun dobiti i gubitka i ugrađenih derivata«.

(9) Mijenja se naziv konta pod brojem 7731 tako da naziv sada glasi: »Dobitak od aktivnosti u kategoriji imovine po fer vrijednosti kroz ostalu sveobuhvatnu dobit«.

(10) Mijenja se naziv konta pod brojem 7732 tako da naziv sada glasi: »Dobitak od aktivnosti u kategoriji imovine po amortiziranom trošku (u slučaju prodaja prije roka dospijeća)«.

(11) Mijenja se naziv konta pod brojem 93 tako da naziv sada glasi: »Nerealizirani dobici/gubici financijske imovine po fer vrijednosti kroz ostalu sveobuhvatnu dobit«.

(12) Mijenja se naziv konta pod brojem 930 tako da naziv sada glasi: »Nerealizirani dobici/gubici financijske imovine po fer vrijednosti kroz ostalu sveobuhvatnu dobit«.

(13) Mijenja se naziv konta pod brojem 931 tako da naziv sada glasi: »Nerealizirana dobit/gubitak s osnove tečajnih razlika po vlasničkim vrijednosnim papirima po fer vrijednosti kroz ostalu sveobuhvatnu dobit«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/14-04/41

Urbroj: 326-01-550-17-3

Zagreb, 22. prosinca 2017.

Predsjednik Upravnog vijeća
 Petar-Pierre Matek, v. r.
### NN 132/2017 (29.12.2017.), Pravilnik o izmjeni Pravilnika o strukturi i sadržaju te načinu i rokovima dostave financijskih i dodatnih izvještaja leasing društava

Hrvatska agencija za nadzor financijskih usluga

3051

Na temelju članka 73. stavka 2. i 3. Zakona o leasingu (»Narodne novine« br. 141/13) te članka 19. stavka 6. Zakona o računovodstvu (»Narodne novine« br. 78/15, 134/15 i 120/16), Hrvatska agencija za nadzor financijskih usluga, na sjednici Upravnog vijeća održanoj 22. prosinca 2017. donosi

PRAVILNIK

O IZMJENI PRAVILNIKA O STRUKTURI I SADRŽAJU TE NAČINU I ROKOVIMA DOSTAVE FINANCIJSKIH I DODATNIH IZVJEŠTAJA LEASING DRUŠTAVA

Članak 1.

U Pravilniku o strukturi i sadržaju te načinu i rokovima dostave financijskih i dodatnih izvještaja leasing društava (»Narodne novine« br. 41/16) mijenja se sadržaj financijskih izvještaja iz članka 4. stavka 1. Pravilnika i to: Izvještaja o sveobuhvatnoj dobiti (SD), Izvještaja o novčanom toku (NT) i Izvještaja o promjenama kapitala (PK) te sadržaj dodatnog izvještaja iz članka 5. stavka 1. Pravilnika i to: Izvještaj o promjenama ispravka vrijednosti (IV).

Članak 2.

(1) U Izvještaju o sveobuhvatnoj dobiti (SD) mijenja se naziv pozicije pod brojem 40 tako da sada glasi: »Nerealizirani dobici/gubici financijske imovine po fer vrijednosti kroz ostalu sveobuhvatnu dobit«.

(2) U Izvještaju o novčanom toku (NT) mijenja se naziv pozicije pod brojem 7 tako da sada glasi: »Dobici/gubici od umanjenja vrijednosti iz leasinga i danih zajmova«.

(3) U Izvještaju o promjenama kapitala (PK) mijenja se naziv pozicije pod brojem 8 tako da sada glasi: »Nerealizirani dobici/gubici financijske imovine po fer vrijednosti kroz ostalu sveobuhvatnu dobit«.

(4) U Izvještaju o promjenama kapitala (PK) mijenja se naziv pozicije pod brojem 21 tako da sada glasi: »Nerealizirani dobici/gubici financijske imovine po fer vrijednosti kroz ostalu sveobuhvatnu dobit«.

(5) U Izvještaju o promjenama ispravka vrijednosti (IV) mijenja se naziv pozicije pod brojem 3 tako da sada glasi: »Usklađivanje kamatnog prihoda«.

(6) U Izvještaju o promjenama ispravka vrijednosti (IV) mijenja se sadržaj u stupcu »Elementi zbroja« na poziciji pod brojem 6 tako da sada glasi: »6=1+2+3-4-5«.

Članak 3.

Ovaj Pravilnik stupa na snagu danom objave u »Narodnim novinama«, a prvi se put primjenjuje na godišnje financijske i dodatne izvještaje koji se sastavljaju sa stanjem na dan 31. prosinca 2018. te za tromjesečne financijske i dodatne izvještaje koji se sastavljaju sa stanjem na dan 31. ožujka 2018. godine.

Klasa: 011-02/17-05/05

Urbroj: 326-01-550-17-1

Zagreb, 22. prosinca 2017.

Predsjednik Upravnog vijeća
 Petar-Pierre Matek, v. r.
### NN 132/2017 (29.12.2017.), Izmjena Metodologije utvrđivanja cijene nestandardnih usluga za transport plina, distribuciju plina, skladištenje plina i javnu uslugu opskrbe plinom

HRVATSKA ENERGETSKA REGULATORNA AGENCIJA

3050

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12) i članka 88. stavka 3. Zakona o tržištu plina (»Narodne novine«, broj 28/13, 14/14 i 16/17), Hrvatska energetska regulatorna agencija je na sjednici Upravnog vijeća održanoj 22. prosinca 2017. donijela

IZMJENU

METODOLOGIJE UTVRĐIVANJA CIJENE NESTANDARDNIH USLUGA ZA TRANSPORT PLINA, DISTRIBUCIJU PLINA, SKLADIŠTENJE PLINA I JAVNU USLUGU OPSKRBE PLINOM

Članak 1.

U Metodologiji utvrđivanja cijene nestandardnih usluga za transport plina, distribuciju plina, skladištenje plina i javnu uslugu opskrbe plinom (»Narodne novine«, broj 158/13, 91/16 i 116/16) (dalje: Metodologija), članak 21.a mijenja se i glasi:

»Pružanje nestandardne usluge iz Priloga 2. točka 27. ove Metodologije vremenski je ograničeno na razdoblje do 1. travnja 2019.«.

Članak 2.

Ova Izmjena Metodologije stupa na snagu prvoga dana od dana objave u »Narodnim novinama«.

Klasa: 011-01/16-01/15

Urbroj: 371-01-17-8

Zagreb, 22. prosinca 2017.

Predsjednik
 Upravnog vijeća
 Tomislav Jureković, dipl. ing., v. r.
### NN 132/2017 (29.12.2017.), Odluka o izmjenama Odluke o porezima Grada Vinkovaca

Grad Vinkovci

3070

Gradsko vijeće Grada Vinkovaca na svojoj 5. sjednici održanoj 19. prosinca 2017. godine, na temelju članka 20. stavka 1. Zakona o lokalnim porezima (»Narodne novine« br. 115/16. i 101/17.), članaka 26. i 49. Statuta Grada Vinkovaca (»Službeni glasnik« Grada Vinkovaca br. 8/09. i 1/13.) i članka 28. Poslovnika Gradskog vijeća (»Službeni glasnik« Grada Vinkovaca br. 9/09. i 1/13.) donosi

ODLUKU

O IZMJENAMA ODLUKE O POREZIMA
 GRADA VINKOVACA

Članak 1.

U Odluci o porezima Grada Vinkovaca (»Narodne novine« broj 39/17. i »Službeni glasnik Grada Vinkovaca« broj 3/17.) članak 2. mijenja se i glasi:

»Gradu pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.«

Članak 2.

U glavi II. odjeljak 4. »Porez na nekretnine« i članak 14. brišu se.

Članak 3.

Članak 19. briše se.

Članak 4.

Ova Odluka objavit će se u »Narodnim novinama« i »Službenom glasniku« Grada Vinkovaca, a stupa na snagu 1. siječnja 2018. godine.

Klasa: 410-01/17-01/01
 Urbroj: 2188/01-01-17-4
 Vinkovci, 19. prosinca 2017.

Predsjednik
 Gradskog vijeća
 Mladen Karlić, dr. med., v. r.
### NN 132/2017 (29.12.2017.), Odluka o prirezu poreza na dohodak Grada Hrvatske Kostajnice

Grad Hrvatska Kostajnica

3062

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 69/09, 150/11, 144/12, 19/13 i 137/15), članka 42., stavka 1., točke 1. i stavka 3. Zakona o lokalnim porezima (»Narodne novine« br. 115/16 i 101/17), članka 32. Statuta Grada Hrvatske Kostajnice (»Službeni vjesnik Grada Hrvatske Kostajnice« br. 27/09, 20/13 i 43/14) i članka 70. Poslovnika Gradskog vijeća Grada Hrvatske Kostajnice (»Službeni vjesnik Grada Hrvatske Kostajnice« br. 27/09, 20/13 i 43/14), Gradsko vijeće Grada Hrvatske Kostajnice, na prijedlog gradonačelnika Grada Hrvatske Kostajnice, na svojoj 6. sjednici, održanoj 21. prosinca 2017., donosi

ODLUKU

O PRIREZU POREZA NA DOHODAK
 GRADA HRVATSKE KOSTAJNICE

Članak 1.

Ovom Odlukom utvrđuju se obveznici, stopa te način obračuna i plaćanja prireza porezu na dohodak koji je vlastiti izvor prihoda proračuna Grada Hrvatske Kostajnice.

Članak 2.

Obveznici prireza porezu na dohodak su svi obveznici poreza na dohodak s prebivalištem ili uobičajenim boravištem na području Grada Hrvatske Kostajnice.

Članak 3.

Prirez porezu na dohodak plaća se po stopi od 6% (šest posto).

Osnovicu za prirez porezu na dohodak čini ukupan iznos obračunatog poreza na dohodak.

Članak 4.

Poslove utvrđivanja, evidentiranja, nadzora, naplate ovrhe radi naplate prireza porezu na dohodak obavlja Ministarstvo financija – Porezna uprava.

Članak 5.

Danom stupanja na snagu ove Odluke prestaje važiti Odluka o prirezu porezu na dohodak (»Narodne novine« broj 147/13 i »Službeni vjesnik Grada Hrvatske Kostajnice« br. 53/13).

Članak 6.

Ova Odluka objavit će se u »Narodnim novinama« i »Službenom vjesniku Grada Hrvatske Kostajnice«, a stupa na snagu 1. siječnja 2018. godine.

Klasa: 022-05/17-01/28
 Urbroj: 2176/02-02-17-4
 Hrvatska Kostajnica, 21. prosinca 2017.

Predsjednik
 Gradskog vijeća
 Ivan Čubaković, prof., v. r.
### NN 132/2017 (29.12.2017.), Pravilnik o izmjenama Pravilnika o obiteljskoj medijaciji

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

3045

Na temelju članka 341. stavka. 5. i članka 344. Obiteljskog zakona (»Narodne novine«, broj 103/15.) ministrica za demografiju, obitelj, mlade i socijalnu politiku donosi

PRAVILNIK

O IZMJENAMA PRAVILNIKA O OBITELJSKOJ MEDIJACIJI

Članak 1.

(1) U Pravilniku o obiteljskoj medijaciji (»Narodne novine«, broj 123/15. i 132/15.), u članku 2. stavku 4. datum: »1. siječnja 2018.«, zamjenjuje se datumom: »1. siječnja 2020.«

(2) U stavku 5. datum: »1. siječnja 2018.« zamjenjuje se datumom: »1. siječnja 2020.«

Članak 2.

Ovaj Pravilnik o izmjenama Pravilnika o obiteljskoj medijaciji objavit će se u »Narodnim novinama«, a stupa na snagu 31. prosinca 2017. godine.

Klasa: 011-02/17-04/4

Urbroj: 519-04-2-2-1/2-17-1

Zagreb, 18. prosinaca 2017.

Ministrica za demografiju, obitelj,
 mlade i socijalnu politiku
 Nada Murganić, v. r.
### NN 132/2017 (29.12.2017.), Odluka o izmjenama Odluke o porezima Grada Virovitice

Grad Virovitica

3066

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 30. točke 24. Statuta Grada Virovitice – pročišćeni tekst – (»Službeni vjesnik Grada Virovitice« broj 7/14), Gradsko vijeće Grada Virovitice na 5. sjednici održanoj 20. prosinca 2017. godine, donijelo je

ODLUKU

O IZMJENAMA ODLUKE O POREZIMA GRADA VIROVITICE

Članak 1.

U Odluci o porezima Grada Virovitice (»Narodne novine« broj 65/17 i »Službeni vjesnik Grada Virovitice« broj 8/17) u članku 2. točka 4. briše se.

Članak 2.

U glavi II. odjeljak 4. »Porez na nekretnine« i članak 15. brišu se.

Članak 3.

Članak 20. briše se.

Članak 4.

Ova Odluka objavit će se u »Narodnim novinama« i »Službenom vjesniku Grada Virovitice«, a stupa na snagu 1. siječnja 2018. godine.

Klasa: 410-01/17-01/02

Urbroj: 2189/01-02/11-17-6

Virovitica, 20. prosinca 2017.

GRADSKO VIJEĆE GRADA VIROVITICE

Predsjednica
 Lahorka Weiss, dipl. oec., v. r.
### NN 132/2017 (29.12.2017.), Odluka o izmjeni i dopuni Odluke o porezima Općine Karojba

Općina Karojba

3071

Na temelju članka 20. i 42. Zakona o lokalnim porezima (»Narodne novine« broj 115/16 i 101/17) i članka 16. Statuta Općine Karojba (»Službene novine Grada Pazina« broj 09/13), Općinsko vijeće Općine Karojba, na sjednici održanoj 12. prosinca 2017. godine, donijelo je

ODLUKU

O IZMJENI I DOPUNI ODLUKE O POREZIMA OPĆINE KAROJBA

Članak 1.

U Odluci o porezima Općine Karojba (»Službene novine Grada Pazina« broj 16/17) članak 23. briše se.

Članak 2.

Iza članka 24. dodaje se članak 24.a koji glasi: »Postupci u svezi s utvrđivanjem i naplatom poreza na potrošnju, poreza na kuće za odmor, poreza na tvrtku ili naziv i poreza na korištenje javnih površina započeti do dana stupanja na snagu ove Odluke dovršiti će se prema odredbama Odluke o općinskim porezima (»Narodne novine« broj 107/01, 4/03 i 182/03 i »Službene novine Grada Pazina« broj 25/01, 27/02, 17/03 i 16/04).«

Članak 3.

Ova Odluka objavit će se u »Narodnim novinama« i Službenim novinama Grada Pazina i Općina Cerovlje, Gračišće, Karojba, Lupoglav, Motovun i Sv. Petar u Šumi, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/17-01/04

Urbroj: 2163/08-02-02-17-7

Karojba, 12. prosinca 2017.

OPĆINSKO VIJEĆE OPĆINE KAROJBA

Predsjednica Općinskog vijeća
 Sanja Mališa, v. r.
### NN 132/2017 (29.12.2017.), Rješenje o imenovanju glavne tajnice Ministarstva unutarnjih poslova

VLADA REPUBLIKE HRVATSKE

3026

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU GLAVNE TAJNICE
 MINISTARSTVA UNUTARNJIH POSLOVA

Imenuje se SANDA ŠIMIĆ PETRINJAK glavnom tajnicom Ministarstva unutarnjih poslova, na razdoblje od četiri godine.

Klasa: 080-02/17-01/545
 Urbroj: 50301-15/07-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju ravnateljice Ureda za zakonodavstvo

VLADA REPUBLIKE HRVATSKE

3027

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17) i članka 8. stavka 1. Uredbe o Uredu za zakonodavstvo (»Narodne novine«, broj 17/12), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU RAVNATELJICE
 UREDA ZA ZAKONODAVSTVO

Imenuje se ZDENKA POGARČIĆ ravnateljicom Ureda za zakonodavstvo, na razdoblje od četiri godine.

Klasa: 080-02/17-01/542
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju ravnateljice Ureda za protokol

VLADA REPUBLIKE HRVATSKE

3028

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17) i članka 3. stavka 1. Uredbe o Uredu za protokol (»Narodne novine«, broj 52/12), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU RAVNATELJICE
 UREDA ZA PROTOKOL

Imenuje se BLANKA JURIĆ-JERBIĆ ravnateljicom Ureda za protokol, na razdoblje od četiri godine.

Klasa: 080-02/17-01/541
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju ravnateljice Ureda za ravnopravnost spolova

VLADA REPUBLIKE HRVATSKE

3029

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17) i članka 3. stavka 1. Uredbe o Uredu za ravnopravnost spolova (»Narodne novine«, br. 39/12 i 28/16), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU RAVNATELJICE UREDA ZA RAVNOPRAVNOST SPOLOVA

Imenuje se mr. sc. HELENA ŠTIMAC RADIN ravnateljicom Ureda za ravnopravnost spolova, na razdoblje od četiri godine.

Klasa: 080-02/17-01/544
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju ravnatelja Direkcije za korištenje službenih zrakoplova

VLADA REPUBLIKE HRVATSKE

3030

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17) i članka 7. stavaka 1. i 2. Uredbe o Direkciji za korištenje službenih zrakoplova (»Narodne novine«, broj 54/13), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU RAVNATELJA DIREKCIJE ZA KORIŠTENJE SLUŽBENIH ZRAKOPLOVA

Imenuje se IVAN KLANAC ravnateljem Direkcije za korištenje službenih zrakoplova, na razdoblje od četiri godine.

Klasa: 080-02/17-01/543
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o razrješenju predsjednika i članova Komisije za granice

VLADA REPUBLIKE HRVATSKE

3031

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III.b stavka 2. Odluke o osnivanju Komisije za granice (»Narodne novine«, br. 62/01, 14/02, 44/04, 12/09 i 60/17), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O RAZRJEŠENJU PREDSJEDNIKA I ČLANOVA KOMISIJE ZA GRANICE

1. Razrješuje se dr. sc. MARIO NOBILO dužnosti predsjednika Komisije za granice.

2. Razrješuju se dužnosti članovi Komisije za granice:

– ANDREJA METELKO-ZGOMBIĆ

– mr. sc. MARINA JURIĆ MATEJČIĆ

– ZLATKO SOKOLAR

– IGOR MALÝ

– VLATKA ĐURKOVIĆ

– prof. dr. sc. ŽELJKO BAČIĆ.

Klasa: 080-02/17-02/329
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju predsjednice, zamjenika predsjednice, članova i zamjenika članova Komisije za granice

VLADA REPUBLIKE HRVATSKE

3032

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III.b stavka 2. Odluke o osnivanju Komisije za granice (»Narodne novine«, br. 62/01, 14/02, 44/04, 12/09 i 60/17), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU PREDSJEDNICE, ZAMJENIKA PREDSJEDNICE, ČLANOVA I ZAMJENIKA ČLANOVA KOMISIJE ZA GRANICE

1. Imenuje se ANDREJA METELKO-ZGOMBIĆ, predstavnica Ministarstva vanjskih i europskih poslova, predsjednicom Komisije za granice.

2. Imenuje se TOMA GALLI, predstavnik Ministarstva vanjskih i europskih poslova, zamjenikom predsjednice Komisije za granice.

3. Za članove i zamjenike članova Komisije za granice, imenuju se:

– mr. sc. ZORAN BRADIĆ, član, predstavnik Ministarstva vanjskih i europskih poslova

– DAVORKA SARIĆ, zamjenica člana, predstavnica Ministarstva vanjskih i europskih poslova

– ZRINKA SMEH MARTINOVIĆ, članica, predstavnica Ministarstva obrane

– KRISTIJAN BELJAN, zamjenik članice, predstavnik Ministarstva obrane

– ZORAN NIČENO, član, predstavnik Ministarstva unutarnjih poslova

– DRAGAN BABOVIĆ, zamjenik člana, predstavnik Ministarstva unutarnjih poslova

– mr. sc. MAJA MARKOVČIĆ KOSTELAC, članica, predstavnica Ministarstva mora, prometa i infrastrukture

– BRANIMIR BELANČIĆ-FARKAŠ, zamjenik članice, predstavnik Ministarstva mora, prometa i infrastrukture

– mr. sc. BOSILJKO ZLOPAŠA, član, predstavnik Ministarstva financija

– LJERKA GUSIĆ TUJMER, zamjenica člana, predstavnica Ministarstva financija

– dr. sc. MARIJAN MARJANOVIĆ, član, predstavnik Državne geodetske uprave

– dr. sc. ILIJA GRGIĆ, zamjenik člana, predstavnik Državne geodetske uprave.

Klasa: 080-02/17-01/546
 Urbroj: 50301-15/28-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o razrješenju članice Otočnog vijeća

VLADA REPUBLIKE HRVATSKE

3033

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 36. stavka 2. točke 3. Zakona o otocima (»Narodne novine«, br. 34/99, 32/02 i 33/06), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O RAZRJEŠENJU ČLANICE OTOČNOG VIJEĆA

Razrješuje se INES MERĆEP dužnosti članice Otočnog vijeća, na koju je imenovana kao predstavnica Ministarstva graditeljstva i prostornoga uređenja.

Klasa: 080-02/17-02/328
 Urbroj: 50301-15/07-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju članice Otočnog vijeća

VLADA REPUBLIKE HRVATSKE

3034

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 36. stavka 2. točke 3. Zakona o otocima (»Narodne novine«, br. 34/99, 32/02 i 33/06), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU ČLANICE OTOČNOG VIJEĆA

Imenuje se DUNJA MAGAŠ članicom Otočnog vijeća, kao predstavnica Ministarstva graditeljstva i prostornoga uređenja.

Klasa: 080-02/17-01/537
 Urbroj: 50301-15/07-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Odluka o izmjenama Odluke o općinskim porezima Općine Cerna

Općina Cerna

3072

Na temelju članka 17. Zakona o izmjenama Zakona o lokalnim porezima (»Narodne novine« broj 101/17) i članka 29. Statuta Općine Cerna (»Službeni vjesnik« Vukovarsko-srijemske županije broj 13/09), Općinsko vijeće Općine Cerna na 4. sjednici, održanoj 11. prosinca 2017. donosi

ODLUKU

O IZMJENAMA ODLUKE O OPĆINSKIM POREZIMA OPĆINE CERNA

Članak 1.

U Odluci o općinskim porezima Općine Cerna (»Službeni vjesnik« Vukovarsko-srijemske županije, broj 12/17) u članku 3. stavak 5. briše se.

Članak 2.

Članak 18. briše se.

Članak 3.

Članak 20. briše se.

Članak 4.

Članak 26. briše se.

Članak 5.

Ova Odluka stupa na snagu osmoga dana od dana objave u »Službenom vjesniku« Vukovarsko-srijemske županije.

Članak 6.

Ova Odluka objavit će se u »Narodnim novinama« i »Službenom vjesniku« Vukovarsko-srijemske županije.

Klasa: 410-01/17-01/4
 Urbroj: 2212/04-02-17/2
 Cerna, 11. prosinca 2017.

Predsjednik Općinskog vijeća
 Branko Stojčić, ing., v. r.
### NN 132/2017 (29.12.2017.), Rješenje o razrješenju članice Stožera civilne zaštite Republike Hrvatske

VLADA REPUBLIKE HRVATSKE

3035

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O RAZRJEŠENJU ČLANICE STOŽERA CIVILNE ZAŠTITE REPUBLIKE HRVATSKE

Razrješuje se dr. sc. NATAŠA STRELEC MAHOVIĆ dužnosti članice Stožera civilne zaštite Republike Hrvatske, na koju je imenovana kao predstavnica Državnog hidrometeorološkog zavoda.

Klasa: 080-02/17-02/318
 Urbroj: 50301-15/07-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Rješenje o imenovanju članice Stožera civilne zaštite Republike Hrvatske

VLADA REPUBLIKE HRVATSKE

3036

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 21. prosinca 2017. godine donijela

RJEŠENJE

O IMENOVANJU ČLANICE STOŽERA CIVILNE ZAŠTITE REPUBLIKE HRVATSKE

Imenuje se dr. sc. BRANKA IVANČAN-PICEK članicom Stožera civilne zaštite Republike Hrvatske, kao predstavnica Državnog hidrometeorološkog zavoda.

Klasa: 080-02/17-01/526
 Urbroj: 50301-15/07-17-02
 Zagreb, 21. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Odluka o izmjenama Odluke o gradskim porezima Grada Svete Nedelje

Grad Sveta Nedelja

3069

Na temelju članka 17. Zakona o izmjenama Zakona o lokalnim porezima (»Narodne novine« broj 101/17) i članka 31. Statuta Grada Svete Nedelje (Glasnik Grada Svete Nedelje 09/09, 10/11, 02/13 i 03/13 – pročišćeni tekst), Gradsko vijeće Grada Svete Nedelje na svojoj 6. sjednici održanoj 13. prosinca 2017. godine, donosi

ODLUKU

O IZMJENAMA ODLUKE O GRADSKIM POREZIMA GRADA SVETE NEDELJE

Članak 1.

U Odluci o Gradskim porezima Grada Svete Nedelje (Glasnik Grada Svete Nedelje 4/17) članak 2. briše se.

Članak 2.

Odjeljak »VI. POREZ NA NEKRETNINE« i članak 12. brišu se.

Članak 3.

U članku 16. stavak 1. briše se.

Članak 4.

Članak 17. briše se.

Članak 5.

Ova Odluka objavit će se u Glasniku Grada Svete Nedelje i »Narodnim novinama«, a stupa na snagu osmoga dana od dana objave u Glasniku Grada Svete Nedelje.

Klasa: 021-05/17-01/10

Urbroj: 238-12-02/6-17-02

Sveta Nedjelja, 13. prosinca 2017.

Predsjednik Gradskog vijeća
 Matej Vrdoljak, struc. spec. ing. techn. inf., v. r.
### NN 132/2017 (29.12.2017.), Odluka o izmjeni Odluke o općinskim porezima Općine Gundinci

OPĆINA GUNDINCI

3075

Na temelju članka 4. Zakona o izmjenama Zakona o lokalnim porezima (»Narodne novine«, br. 101/17) te članka 30. Statuta Općine Gundinci (»Službeni vjesnik Brodsko-posavske županije« br. 09/13), Općinsko vijeće Općine Gundinci na svojoj 6. sjednici održanoj 11. prosinca 2017. godine donosi

ODLUKU

O IZMJENI ODLUKE O OPĆINSKIM POREZIMA OPĆINE GUNDINCI

Članak 1.

U članku 2., brišu se riječi pod rednim brojem 3. »porez na nekretnine«.

Članak 2.

Briše se članak 11.

Članak 3.

Ova Odluka stupa na snagu osmoga dana od dana objave u »Narodnim novinama«.

Klasa: 410-01/17-01/3
 Urbroj: 2178/05-02/17-2
 Gundinci, 11. prosinca 2017.

OPĆINSKO VIJEĆE OPĆINE GUNDINCI

Predsjednica
 Općinskog vijeća
 Marija Kadić, v. r.
### NN 132/2017 (29.12.2017.), Odluka o izmjenama i dopunama Odluke o općinskim porezima Općine Lasinja

Općina Lasinja

3074

Na temelju članaka 20. i 42. Zakona o lokalnim porezima (»Narodne novine« br. 115/16, 101/17) i članka 18. Statuta Općine Lasinja (Glasnik Karlovačke županije br. 06/13 i Glasnik Općine Lasinja br. 1/13), Općinsko vijeće Općine Lasinja, na 4. sjednici održanoj 14. prosinca 2017. godine, donijelo je

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE LASINJA

Članak 1.

U Odluci o općinskim porezima Općine Lasinja (Glasnik Općine Lasinja br. 3/2017), u članku 3. podtočka 4. porez na nekretnine, briše se.

Članak 2.

Iza članka 12., podnaslov »4. Porez na nekretnine«, briše se.

Članak 3.

Članak 13. briše se.

Članak 4.

Članak 15. briše se.

Članak 5.

Članak 21. briše se

Članak 6.

Ova Odluka stupa na snagu osmoga dana od dana objave u Glasniku Općine Lasinja.

Članak 7.

Ova Odluka objavit će se u »Narodnim novinama« i Glasniku Općine Lasinja.

Klasa: 021-05/17-02/10
 Urbroj: 2133/19-02-17-4
 Lasinja, 14. prosinca 2017.

Predsjednik
 Općinskog vijeća
 Mirko Jušinski, v. r.
### NN 132/2017 (29.12.2017.), Odluka o izmjenama Odluke o gradskim porezima Grada Knina

Grad Knin

3068

Na temelju članaka 3., 11. i 14. Zakona o izmjenama Zakona o lokalnim porezima (»Narodne novine«, broj 101/2017) te članka 33. stavka 1. točke 31. Statuta Grada Knina (»Službeni vjesnik Šibensko-kninske županije«, br. 07/09, 03/13 i 11/13 – pročišćeni tekst i »Službeno glasilo Grada Knina«, br. 04/14), Gradsko vijeće grada Knina na 5. sjednici, održanoj 21. prosinca 2017. godine donosi

ODLUKU

O IZMJENAMA ODLUKE O GRADSKIM POREZIMA GRADA KNINA

Članak 1.

U Odluci o gradskim porezima Grada Knina (»Službeno glasilo Grada Knina« br. 7/2017), u članku 2. točka 5. briše se.

Članak 2.

Članak 15. briše se.

Članak 3.

U članku 16. koji postaje članak 15., u stavku 1. riječi: »osim poreza na nekretnine koji će se sukladno članku 15. Odluke urediti posebnom odlukom« i zarez, brišu se.

Članak 4.

Članak 17. briše se.

Članak 5.

Članak 18. briše se.

Članak 6.

Dosadašnji članci 19., 20., 21. i 22., postaju članci 16., 17., 18. i 19.

Članak 7.

Ostale odredbe Odluke o gradskim porezima Grada Knina, ostaju nepromijenjene.

Članak 8.

Ova Odluka stupa na snagu osmoga dana od dana objave u »Službenom glasilu Grada Knina« te će se ista objaviti u »Narodnim novinama«.

Klasa: 410-01/17-01/6

Urbroj: 2182/10-01-17-6

Knin, 21. prosinca 2017.

Predsjednica
 Vedrana Požar, struč. spec. oec., v. r.
### NN 132/2017 (29.12.2017.), Odluka o izmjenama i dopunama Odluke o porezima Općine Stupnik

OPĆINA STUPNIK

3073

Na temelju članka 20. stavka 1. Zakona o lokalnim porezima (»Narodne novine« broj 115/16; 101/17) i članka 16. Statuta Općine Stupnik (Glasnik Zagrebačke županije 09/13; 26/13), Općinsko vijeće Općine Stupnik, na 7. sjednici održanoj 19. prosinca 2017. godine, donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE STUPNIK

Članak 1.

U Odluci o porezima Općine Stupnik (Glasnik Zagrebačke županije br. 13/17) u članku 2. točka 5. se briše.

Članak 2.

U poglavlju II. odjeljak 5. Porez na nekretnine, članak 14. se briše.

Članak 3.

U članku 15. tekst na kraju prve rečenice »osim poreza na nekretnine« se briše.

Članak 4.

Članak 19. Odluke se briše.

Članak 5.

Dosadašnji članci 20. i 21. postaju članci 19. i 20.

Članak 6.

Izmjena ove Odluke objavit će se u »Narodnim novinama« i Glasniku Zagrebačke županije.

Ova Izmjena Odluke stupa na snagu dan nakon dana objave u Glasniku Zagrebačke županije.

Klasa: 021-01/17-01/12

Urbroj: 238/28-01-17-12

Stupnik, 19. prosinca 2017.

Predsjednik Općinskog vijeća
 Josip Pipić, v. r.
### NN 132/2017 (29.12.2017.), Odluka o izmjenama Odluke o lokalnim porezima Grada Duge Rese

Grad Duga Resa

3067

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 20. stavka 1. i članka 42. Zakona o lokalnim porezima (»Narodne novine« br. 115/16, 101/17) te članka 46. Statuta Grada Duge Rese (Službeni glasnik Grada Duge Rese br. 2/13, 1/15 i 6/17) Gradsko vijeće Grada Duge Rese na sjednici održanoj 15. prosinca 2017. godine donijelo je

ODLUKU

O IZMJENAMA ODLUKE O LOKALNIM POREZIMA GRADA DUGE RESE

Članak 1.

U Odluci o lokalnim porezima Grada Duge Rese (»Narodne novine« br. 41/2017, Službeni glasnik Grada Duge Rese br. 4/17) u članku 2. briše se točka 4. »Porez na korištenje javnih površina«.

Članak 2.

U članku 5. stavku 1. brojka »3« zamjenjuje se brojkom »2«.

Članak 3.

Brišu se članci od 13. do 18.

Članak 4.

Briše se članak 21.

Članak 5.

Ostale odredbe Odluke se ne mijenjaju.

Članak 6.

Ova Odluka objavit će se u »Narodnim novinama« i u Službenom glasniku Grada Duge Rese.

Ova Odluka stupa na snagu osmoga dana od dana objave u Službenom glasniku Grada Duge Rese, a primjenjuje se od 1. siječnja 2018.

Klasa: 410-23/17-01/01

Urroj: 2133/03-02/01-17

Duga Resa, 15. prosinca 2017.

Predsjednik Gradskog vijeća
 Ivan Moguš, v. r.
### NN 132/2017 (29.12.2017.), Odluka o osnivanju Povjerenstva za rješavanje mogućih prometnih problema na graničnom prijelazu Metković

VLADA REPUBLIKE HRVATSKE

3024

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 28. prosinca 2017. godine donijela

ODLUKU

O OSNIVANJU POVJERENSTVA ZA RJEŠAVANJE MOGUĆIH PROMETNIH PROBLEMA NA GRANIČNOM PRIJELAZU METKOVIĆ

I.

Ovom Odlukom osniva se Povjerenstvo za rješavanje mogućih prometnih problema na graničnom prijelazu Metković (u daljnjem tekstu: Povjerenstvo).

II.

Povjerenstvo se osniva u svrhu kontinuiranog praćenja intenziteta i utjecaja odvijanja prometa te, prema potrebi, prilagođavanja aktivnosti na području graničnog prijelaza Metković, s ciljem unaprjeđenja sigurnog odvijanja prometa i kvalitete života lokalnog stanovništva.

III.

Povjerenstvo čine:

– predstavnik Ministarstva mora, prometa i infrastrukture, predsjednik Povjerenstva

– predstavnik Ministarstva mora, prometa i infrastrukture, zamjenik predsjednika Povjerenstva

– predstavnik Ministarstva unutarnjih poslova, član

– predstavnik Ministarstva financija, član

– predstavnik Ministarstva zaštite okoliša i energetike, član

– predstavnik društva Hrvatske ceste d.o.o., član

– predstavnik Hrvatskih voda, član

– predstavnik Grada Metkovića, član.

Predsjednika, zamjenika i članove Povjerenstva imenuje Vlada Republike Hrvatske na prijedlog Ministarstva mora, prometa i infrastrukture.

Zadužuju se čelnici tijela iz stavka 1. ove točke da, u roku osam dana od dana objave ove Odluke u Narodnim novinama, Ministarstvu mora, prometa i infrastrukture dostave prijedloge za članove Povjerenstva, a u svrhu upućivanja u proceduru imenovanja.

IV.

Stručne i administrativne poslove za Povjerenstvo obavlja Ministarstvo mora, prometa i infrastrukture.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo donosi plan svoga rada kojim se utvrđuju i nositelji pojedinih zadataka.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Predsjednik, zamjenik i članovi Povjerenstva za rad/članstvo u Povjerenstvu ne mogu primati naknadu.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/467

Urbroj: 50301-27/25-17-2

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Odluka o dopuni Odluke o visini, načinu i rokovima uplate sredstava trgovačkih društava od strateškog i posebnog interesa za Republiku Hrvatsku u Državni proračun Republike Hrvatske za 2017. godinu

VLADA REPUBLIKE HRVATSKE

3025

Na temelju članka 45. Zakona o izvršavanju Državnog proračuna Republike Hrvatske za 2017. godinu (»Narodne novine«, br. 119/16 i 113/17) i zaključaka Povjerenstva Vlade Republike Hrvatske za upravljanje strateškim trgovačkim društvima, klase: 024-04/17-04/13, urbroja: 536-04-01-02/04-17-03, od 22. prosinca 2017. godine i klase: 024-04/17-04/14, urbroja: 536-04-01-02/04-17-03, od 28. prosinca 2017. godine, Vlada Republike Hrvatske je na sjednici održanoj 28. prosinca 2017. godine donijela

ODLUKU

O DOPUNI ODLUKE O VISINI, NAČINU I ROKOVIMA UPLATE SREDSTAVA TRGOVAČKIH DRUŠTAVA OD STRATEŠKOG I POSEBNOG INTERESA ZA REPUBLIKU HRVATSKU U DRŽAVNI PRORAČUN REPUBLIKE HRVATSKE ZA 2017. GODINU

I.

U Odluci o visini, načinu i rokovima uplate sredstava trgovačkih društava od strateškog i posebnog interesa za Republiku Hrvatsku u Državni proračun Republike Hrvatske za 2017. godinu (»Narodne novine«, broj 50/17), u točki II. stavku 2. iza točke 16. briše se točka i dodaju se točke 17. i 18. koje glase:

»17. Odašiljači i veze d.o.o., Zagreb i

18. Plinacro d.o.o., Zagreb.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/477

Urbroj: 50301-25/18-17-2

Zagreb, 28. prosinca 2017.

Predsjednik
 mr. sc. Andrej Plenković, v. r.
### NN 132/2017 (29.12.2017.), Odluka o puštanju u optjecaj kovanog novca kuna i lipa s oznakom godine kovanja »2018.«

HRVATSKA NARODNA BANKA

3055

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 19. prosinca 2017. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2018.«

1. Kovani novac kuna i lipa s oznakom godine kovanja »2018.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), pušta se u optjecaj 31. siječnja 2018.

2. Ova Odluka stupa na snagu prvoga dana nakon dana njezine objave u »Narodnim novinama«.

O. br. 838/2017.

Zagreb, 19. prosinca 2017.

Predsjednik Savjeta
 Hrvatske narodne banke
 guverner
 Boris Vujčić, v. r.
### NN 132/2017 (29.12.2017.), Odluka o objavi kamatne stope na zajmove između povezanih osoba

MINISTARSTVO FINANCIJA

3044

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13, 143/14, 50/16 i 115/16) ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2018. godinu iznosi 4,55%.

Članak 2.

Ova Odluka objavit će se u »Narodnim novinama« i stupa na snagu 31. prosinca 2017. godine.

Klasa: 410-01/17-01/2970
 Urbroj: 513-07-21-01/17-1
 Zagreb, 13. prosinca 2017.

Ministar financija
 dr. sc. Zdravko Marić, v. r.